สวัสดีค่ะปวดท้องข้างซ้ายจี้ดๆแล้วก็หาย เป็นมา3วันแล้วคะ บางทีก็ปวดมาก พึ่งคลอดลูกได้3เดือนค่ะ
สวัสดีค่ะ อาการปวดท้องข้างซ้าย แบ่งเป็น1. หากเป็นบริเวณด้านซ้านบน อาจเกิดจาก- โรคกระเพาะอาหารอักเสบ นอกจากอาการปวดแล้ว อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น- โรคกรดไหลย้อน อาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกหรือแน่นหน้าอกร่วมด้วย หรือมีอาการมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น2. หากเป็นบริเวณด้านซ้านล่าง อาจเกิดจาก- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ปีกมดลูกด้านซ้ายอักเสบ มักมีอาการตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ท้องนอกมดลูกที่ปีกมดลูกด้านซ้าย อาการปวดจะเป็นรุนแรงขึ้นเรื่อยๆ ร่วมกับมีเลือดออกผิดปกติจากช่องคลอด- ถุงผนังลำไส้ใหญ่อักเสบ อาการจะเป็นต่อเนื่องและรุนแรงขึ้นเรื่อยๆ มักมีไข้ร่วมด้วย- การมีท้องผูก ก็เป็นสาเหตุที่ทำให้เกิดอาการปวดท้องได้เช่นกันหากอาการปวดท้องด้านซ้าย ยังคงเป็นต่อเนื่อง หรือปวดมากขึ้นเรื่อยๆ หรือมีอาการอื่นๆ ร่วม โดยเฉพาะอาการมีไข้ หรือมีเลือดออกจากช่องคลอด ก็ควรรีบไปพบแพทย์โดยเร็วค่ะ